Okresná prokuratúra Námestovo 
Hviezdoslavovo námestie 213, 029 01 Námestovo 	

Sp. zn. : Pv 503/11/5507	Námestovo, 24.5.2013
EEČ : 2-41-95-2013

U Z N E S E N I E

Trestná vec:	obvinený XXXXX a spol.  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Námestovo
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Námestovo zo dňa 30.5.2012, spisová značka Pv XXXXX/5507, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
V čase od 19. 30 hod. dňa 23. 08. 2011 do 02.00 hod. dňa 24. 08. 2011, spoločne s maloletým XXXXX, nar. XXXXX, prišli k budove predajne potravín č. 201 v obci XXXXX, betónovou kockou rozbili sklenenú výplň na plastových dverách a cez vzniknutý otvor vošli do obchodu potravín, z ktorého vzali a odniesli preč cigarety, žuvačky a alkoholické nápoje rôznych značiek, čím XXXXX XXXXX, IČO XXXXX, so sídlom XXXXX č. 201, okres Námestovo, spôsobili škodu odcudzením 203,- Eur a škodu poškodením 42,- Eur.

Uznesením prokurátora Okresnej prokuratúry Námestovo zo dňa 30.5.2012, spisová značka Pv XXXXX/5507, bola určená všetkým obvineným skúšobná doba v trvaní 12 mesiacov.
Odôvodnenie:
	Prokurátor  Okresnej prokuratúry Námestovo uznesením sp. zn. Pv XXXXX zo dňa 30. 01. 2012 podľa § 216 ods. 1 Trestného poriadku podmienečne zastavil trestné stíhanie obvinených XXXXX a XXXXX pre skutok, právne kvalifikovaný ako prečin krádeže podľa § 212 ods. 2 písm. a) Trestného zákona, spáchaný formou spolupáchateľstva podľa § 20 Trestného zákona. Podľa § 216 ods. 2 Trestného poriadku bola všetkým obvineným určená rovnaká skúšobná doba na dvanásť mesiacov. Uznesenie nadobudlo právoplatnosť dňa 10. 02. 2012.
	
	Po uplynutí skušobnej doby vyžiadal prokurátor na obvinených odpis z registra trestov, správu z evidencie priestupkov a správu z miesta trvalého bydliska. Ani jeden z obvinených nebol v skúšobnej dobe súdom trestaný ani postihnutý príslušným úradom za priestupok. Mesto XXXXX XXXXX bližšie nehodnotí, XXXXX je Obcou XXXXX hodnotený kladne.

	Podľa § 217 odsek 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.
	
	V zmysle § 217 odsek 4 Trestného poriadku, právoplatnosťou uznesenia o tom, že sa obvinený osvedčil, nastávajú účinky zastavenia trestného stíhania.

	Na základe všetkých vyššie popísaných skutočností som dospel k záveru, že obvinení v skúšobnej dobe viedli riadny život a podmienečné zastavenie trestného stíhania splnilo svoj účel z hľadiska potrieb individuálnej prevencie. Preto som rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Vladimír Martinovič
prokurátor